laion/Wikipedia-Exotic huggingface dataset:
שווי כוח הקנייה

שווי כוח הקנייה (באנגלית: Purchasing Power Parity, בראשי תיבות: PPP) של מטבע – הוא מדד אלטרנטיבי למדד של שער החליפין של המטבע. לשווי כוח הקנייה ישנם שימושים רבים, כגון בהשוואות בינלאומיות הנערכות בעת מדידת: תוצר, תוצר לנפש, צמיחה, מחירים, וכדומה. בהיות שער החליפין משקף רק את יחס המטבעות זה לזה בשוק המטבעות גרידא, אין הוא בהכרח משקף את כוח הקנייה האמיתי – בשוק המוצרים המקומי הכללי – של כל אחד מהמטבעות המושווים, ולכן אינו מבטיח השוואה בטוחה ביניהם; מאידך, שווי כוח הקנייה מאפשר השוואה מדויקת יותר בין מטבעות, שכן הוא מתבצע בעזרת הגדרת סל מוצרים בינלאומי כללי המשקף את הצרכים הכלכליים של בני אדם בעולם. יחידת המטבע המקובלת בעולם שבה נמדד מחיר המחושב לפי שווי כוח הקנייה – נקראת: "דולר בין-לאומי". בשונה מהדולר האמריקאי – אשר כרגיל ערכו מוגדר בשוק המקומי בתור כמות יחידות המטבע המקומי המשולמות בשוק המקומי בהתאם לשער החליפין המקומי עבור דולר אמריקאי אחד, הרי שערכו של הדולר הבינלאומי מוגדר בשוק המקומי בתור כמות יחידות המטבע המקומי המשולמות בשוק המקומי עבור "סל מוצרים" בינלאומי שעבורו משולם בשוק האמריקאי דולר אמריקאי אחד. שוויו של הדולר הבין-לאומי בשוק האמריקאי זהה תמיד לדולר האמריקאי. ביחס לשוק הישראלי, הוערך בשנת 2011 שוויו של הדולר הבין-לאומי על ידי קרן המטבע הבינלאומית בכשלושה שקלים ושני שלישים (בעוד שבהתאם לשער החליפין בישראל, שוויו של דולר אמריקאי היה אז כשלושה שקלים וארבע חמישיות); לעומת ישראל, אשר בה שער החליפין מפחת את ערכו של המטבע המקומי, יחסית לערכו לפי שווי כוח הקנייה, הרי שברוב מדינות האיחוד האירופי המצב הפוך באשר אל מטבע האירו המקומי שם (נכון לשנים האחרונות). כאשר שער החליפין מפחת את ערכו של המטבע המקומי, הרי זה סימן שיוקר המחיה במדינה זול יותר (במקרה זה, בהשוואה לארצות הברית; זאת לעומת מדינות אירופה, שם יוקר המחיה יקר יותר ביחס לארצות הברית) צמיחה המחושבת לפי שווי כוח הקניה – מתחשבת (בין השאר) באינפלציה – במקום בשינוי שבשער החליפין. שווי כוח הקנייה בניסוחו המתמטי הוא קשר בין שיעור האינפלציה המקומית ( π {\displaystyle \pi } ) לבין שיעור האינפלציה הזרה ( π ∗ {\displaystyle \pi ^{*}} ) והשינויים בשער החליפין ( d e {\displaystyle de} ): ( d e + 1 ) ( π ∗ + 1 ) = π + 1 {\displaystyle (de+1)(\pi ^{*}+1)=\pi +1} בהנחה שהאינפלציה הזרה קבועה, יקבעו סימולטנית השינויים בשער החליפין והאינפלציה המקומית. מדד ביג מק
PPP

האם התכוונתם ל... שווי כוח הקנייה – (Purchasing Power Parity) מדד המבטא את ההכנסה הלאומית (או המקומית) במושגים של כוח קנייה בניטרול השפעות הבדלי שערי החליפין. Point-to-Point Protocol – פרוטוקול בשכבת ה- Data Link במודל OSI המאפשר יצירת תקשורת ישירה בין שני צמתים. שותפות ציבורית-פרטית – (Public–Private Partnership) - הסכמים ארוכי טווח לשיתוף פעולה בין המגזר הציבורי למגזר הפרטי, לצורך אספקת תשתית/מוצר/שרות ציבורי באמצעות המגזר הפרטי. PPP (מחלקת סיבוכיות) – מחלקת סיבוכיות המהווה תת-מחלקה של מחלקת הסיבוכיות TFNP בה מובטח כי קיים פתרון באמצעות עקרון שובך היונים.
מולדת (פירושונים)

האם התכוונתם ל... מולדת – היא שטח אדמה או חבל ארץ אשר לעם יש זיקה היסטורית ארוכה אליו. שטח בו נוצרה הזהות הלאומית של העם. מקומות: מולדת (יישוב) – יישוב בישראל מולדת (חולון) – שכונה בראשיתה של העיר חולון, בדרום-מזרח היישוב אוניות: מולדת (אוניית מעפילים) – אוניית מעפילים מולדת (אוניה) – אונית נוסעים של חברת צים שונות: מולדת (מפלגה) – מפלגה בישראל האיחוד הכל-אוקראיני "מולדת" – מפלגה באוקראינה חברת מולדת – מעבדה לסרטים שהקימו ירושלים סגל ונתן אקסלרוד מולדת – שיר של חנן בן ארי שיצא ב-2023 מולדת (כתב עת) – ירחון לבני הנעורים, בהוצאת אגודת המורים בארץ-ישראל, מיסודו של ש. בן-ציון, נוסד ב-1910 ארץ מולדת
שמואל צסלר

שמואל צסלר (בכתיב יידי: צעסלער; 5 בדצמבר 1904 – 13 בדצמבר 1987) משורר ילדים יידי, מתרגם, עורך ומחנך. שמואל צסלר נולד בזבלודוב שבסמוך לביאליסטוק בפולין (אז בתחום המושב היהודי של האימפריה הרוסית). אביו היה מורה, והוא למד בעיירה ובה סיים את לימודיו. בגיל 18, עם תום לימודי התיכון שלו, יצא צסלר להשלמת לימודיו בוורשה בירת המדינה הפולנית הצעירה. הוא סיים לימודי הוראה וחזר לזבלודוב, שם שימש כמורה מספר שנים. שירו הראשון ביידיש נדפס אף הוא בביאליסטוק, ביומון "דאס נייע לעבן" ('חיים חדשים'). בשנת 1935 היגר צסלר לארגנטינה, והשתקע בעיר הצפונית טוקומאן. לאחר כחמש שנים עקר לבואנוס איירס הבירה. שם לימד והרצה במוסדות חינוך יידישאיים, בתי הספר "ביאליק" ו"שלום עליכם". בנוסף, כתב, ערך ופרסם מיצירותיו בעיתוני ילדים בכל דרום אמריקה. בשנת 1949 שמואל צסלר התמנה לפרופסור בסמינר היהודי למורים בבואנוס איירס, שם גם ייסד וערך את הירחון המצויר לילדים "קינדרלאנד" ('ארץ הילדים'). מאוחר יותר, בשנת 1963 ועד סמוך למותו ערך את הירחון לילדים "שלום", שיצא לאור בשתי הלשונות, יידיש ועברית. שמואל צסלר זכה לפרסום רב כיוצר לילדים בכל רחבי הפזורה של היידיש, ואחדים משיריו אף הולחנו והושרו, והפכו לפזמונים מוכרים ואהובים. לאחר המלחמה והשואה, והשמדת יהדות זבלודוב, היה שמואל צסלר בין עורכי ספר היזכור ליהודי עירו. שמואל צסלר פרסם כחמישה עשר כרכים ביידיש, של שירי ילדים, כריסטומטיות (מקראות), דברי חינוך ותרגומים. רוב ספריו יצאו לאור בארגנטינה, בטוקומן ובבואנוס איירס. שירים בודדים משלו תורגמו לעברית בידי אוריאל אופק, דב נוי וחיים אוסטרובסקי. ארכיונו האישי שמור בספרייה הלאומית. פייגל אין דער לופטן [ציפורים באוויר], קינדערלידער און קרייזשפילן [שירי ילדים ומשחק], מיט א ווארט פארויס פון מלך ראוויטש [עם מבוא מאת מלך ראוויטש]. טוקומן, 1939. שירים מאוירים לילדים: ביידיש ובעברית, ערכה והוסיפה אחרית דבר עדינה בר-אל. ירושלים: מפעל דב סדן – האוניברסיטה העברית בירושלים, 2011. שלמה המלך ושלמי הסנדלר, מאת סמי גרונמן, תרגם ליידיש מהנוסח העברי של נתן אלתרמן שמואל צסלר, המחזה הוצג בניו יורק, בשנת 1955. שמואל צסלר תרגם ליידיש מהעברית כמה שירי ילדים של המשוררים אנדה עמיר-פינקרפלד, יעקב פיכמן, ואחרים. וכן תרגם ליידיש מעברית מחזה מאת נחום בנארי, ממייסדי עין חרוד. פרסומיו של שמואל צסלר בקטלוג פרידמן של אוניברסיטת פנסילבניה עדינה בר-אל, שמואל צעסלער – משורר ילדים ביידיש בארגנטינה שמואל צסלר, דף שער בספרייה הלאומית ארכיון שמואל צסלר, בספרייה הלאומית
אופרה (פירושונים)

האם התכוונתם ל... אופרה – הצגה מוזיקלית אופרה צרפתית – מסורת האופרה של צרפת אופרה-קומיק – להקת אופרה, ובית אופרה בפריז אופרה איטלקית – האופרה האיטלקית המסורתית אופרה סריה – סוגה של אופרה איטלקית, מתאר את האופרה הרשמית בסגנון ה"רציני" אופרה בופה – סוגה של אופרה איטלקית, מתאר בעיקר קומדיה קלילה של "הקומדיה דל ארטה" אופרות – רשימת אופרות שיש להן ערך בוויקיפדיה אופרה בגרוש – מחזה מוזיקלי מאת המחזאי הגרמני ברטולט ברכט בית אופרה אופרטה – סוג של אמנות במה אופרת רוק – הפקת בידור מוזיקלית אופרת סבון – ז'אנר טלוויזיוני אופרת חלל – ז'אנר מדע בדיוני אופרה (דפדפן) – תוכנת גלישה רב-פלטפורמית מבצע אופרה – מבצע הפצצת הכור הגרעיני בעיראק אופרה וינפרי – שחקנית ומנחת טלוויזיה אמריקנית המופע של אופרה וינפרי – תוכנית טלוויזיה אמריקאית בהנחייתה של אופרה וינפרי עוגת אופרה – עוגה מהמטבח הצרפתי מבנים האופרה גרנייה – מבנה בצרפת, משמש כבית האקדמיה המלכותית למוזיקה האופרה הארצישראלית – בית אופרה שפעל בארץ ישראל בתקופת המנדט הבריטי האופרה הישראלית – בית אופרה שפעל בישראל האופרה הישראלית החדשה – בית אופרה הפועל בישראל מגדל האופרה – מגדל מגורים בתל אביב כיכר הכנסת – כיכר בתל אביב הנקראת גם "כיכר האופרה"
אלטע זאכן

אלטע זאכן (נקרא: אַלְטֶה זָכְן, ולפעמים אף נכתב במילה אחת: אלטעזאכן) פירושו ביידיש: "דברים ישנים". הכינוי דבק ברוכלים הסוחרים במוצרי חשמל, ריהוט, כלי בית משומשים וכדומה. הכינוי דבק בהם שכן זו הייתה קריאתם המסורתית בעודם עוברים בין בתי קהל לקוחותיהם ומצהירים על מרכולתם בקולי קולות [דרוש מקור]. את החפצים הסוחרים היו קונים מתושבי המקום, אשר היו מציעים את חפציהם הישנים שאין בהם צורך עוד. מנהג זה רווח באירופה, והיהודים שעלו מארצות אלה לישראל הביאו את הנוהג עמם. מרבית הרוכלים בתחום זה היו יהודים דוברי יידיש, והם טבעו את השימוש במילים אלה. בתחילה הרוכלים הסתובבו בשכונות העירוניות עם סוס ועגלה ובהמשך רובם עברו להשתמש ברכב משא. אף שמרבית העוסקים בתחום כיום בישראל אינם דוברי יידיש, נטמע השימוש בביטוי "אלטע זאכן" גם אצלם, ואף נשמע בפי רוכלים דוברי ערבית בהגייה ערבית. כיום ביטוי זה הפך למטבע לשון של דבר מה בעל ערך נמוך או ישן ומיושן, אם כי חפצי אלטע זאכן מסוימים זכו למעמד של כבוד ובערך נוסטלגי. כיום בעידן האינטרנט גם אתרים ופורומים למסירת חפצים משומשים אימצו את הביטוי. משלח יד דומה ולעיתים מקביל הוא סמרטוטר, העוסק בקניית ומכירת סחורה משומשת, בין השאר מוצרי טקסטיל. באנגלית בריטית האיש נקרא Rag-and-bone man מכיוון שבתקופה האדוארדיאנית אספו סמרטוטים לעשיית נייר (בתרבות הפופולרית, זכה שם זה למספר שימושים, למשל הזמר ראג-אנ'-בון מאן שלקח את שמו מכינוי זה). בסדרה "החברים של נאור", אלי מועלם (גיא אריאלי) עבד כאלטע זאכן. ללהקת הרוק הישראלית אינפקציה יש שיר בשם "אלטעזאכן". באלבומו ״השחור החדש יותר״, גיא מזיג בשיתוף מריאנו אידלמן ביצעו שיר על האלטעזאכן״ (בשם- The Funky Zachen) מיחזור משביח לבגדים שימוש חוזר מדיה וקבצים בנושא אלטע זאכן בוויקישיתוף אמנון מרנדה, הצעת חוק: אלטעזאכן בלי הסוסים, באתר ynet, 10 במרץ 2008 ניר כהן, סוף עידן הדיו: האלטע זאכן יורד מהסוס, באתר ynet, 1 בדצמבר 2012 דיאנה בחור ניר, זבל של כלכלה: זרקתם מוצר ברחוב? יש לו עוד עתיד, באתר כלכליסט, 13 באוקטובר 2016 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
לפידוזאוריה

לפידוזאוריה (שם מדעי: Lepidosauria) היא על-סדרה הכוללת כ-11,870 מינים של זוחלים בקבוצת הדיאפסידה בעל מחלקת חולייתנים לסתניים, בה כלולות שתי סדרות: הקשקשאים ומחודקי הראש. סדרה מחודקי ראש (Sphenodontia) משפחה Pleurosauridae – נכחדה משפחה ספנודוניים (Sphenodontia) בה סוג אחד – הספנודון (Sphenodon) סדרה קשקשאים (Squamata) משפחה דיבמיים (Dibamidae) אינפרה-סדרה דמויי שממיות (Gekkota) אינפרה-סדרה דמויי חומט (Scincomorpha) אינפרא-סדרה דמויי לטאה (Lacertoidea) קבוצה טבעונים (Amphisbaenia) קבוצה טוקסיקופרה (Toxicofera) אינפרה-סדרה דמויי איגואנה (Iguania) אינפרא-סדרה דמויי קמטן (Anguimorpha) על-משפחה דמויי כח (Varanoidea) קבוצה פיתונומורפה (Pythonomorpha) קבוצה אופידיומורפה (Ophidiomorpha) קבוצה אופידיה (Ophidia) תת-סדרה נחשים (Serpentes) ספנודון Calotes versicolor Chamaeleo dilepis נחש מים אירופי (Natrix natrix) פיתון עצים ירוק לפידוזאוריה, באתר ITIS (באנגלית) לפידוזאוריה, באתר NCBI (באנגלית) לפידוזאוריה, באתר Animal Diversity Web (באנגלית) לפידוזאוריה, באתר האנציקלופדיה של החיים (באנגלית) ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
קאמיל בלטאזאר

קאמיל בלטאזאר (ברומנית: Camil Baltazar‏; 7 בספטמבר 1902 – 27 באפריל 1977) היה משורר ומתרגם יהודי-רומני שכתב בשפה הרומנית. בלטאזאר נולד בפוקשאן בשם לאופולד גולדשטיין או לֵיבו גולדנשטיין. הוא טיפח את החרוז המסורתי ואת השירה האינטימית בתקופה שבין מלחמות העולם. הוא עסק גם בתרגום מגרמנית ומאנגלית לרומנית. בעיקר תרגם יצירות של אריך מריה רמרק, פרל בק, היינריך מאן ותומאס מאן. למרות שפרסם שמונה ספרי שירים בתקופה שבין 1947-1976, הוא נדחק בהדרגה לקרן זווית. בנובמבר 1942 נכלל ברשימת הסופרים היהודים שנאסרו לפרסום ברומניה תחת משטר אנטונסקו. 1923 - Vecernii, "ערביות" (מתפילת ערבית) 1923 - Flaute de mătase, "חלילי משי" 1925 - Reculegeri în nemurirea ta, "התייחדויות עם אלמותך" 1926 - Biblice, "תנ"כיות" 1927 - Strigări trupeşti lângă glesne, "קריאות הגוף ליד הקרסוליים" 1929 - Cina cea de taină, "הסעודה האחרונה" 1931 - Poeme vechi şi noi, "פואמות ישנות וחדשות" 1937 - Întoarcerea poetului la uneltele sale, "שיבת המשורר לכליו" 1939 - Tărâm transparent, "מחוז שקוף" מילון הספרות הרומנית (ברומנית) ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
משפט (דין)

משפט הוא הליך שבמסגרתו מתבררת תביעה בפני בית משפט או בית דין. הליך זה מתקיים כאשר צד אחד של ההליך הנקרא תובע, מחליט להגיש תביעה נגד הצד השני של ההליך הנקרא נתבע, בשל סיבות שונות. המשפט מתברר בפני שופט יחיד, הרכב של שופטים אחדים או שופט וחבר מושבעים. לעיתים קרובות, הצדדים מיוצגים על ידי עו"ד או באי כוחם, אשר עורכים את טענות הצדדים ומציגים אותם בשפה משפטית על פי המשפט הפרוצדורלי. ההכרעה במשפט ניתנת בסיומו בפסק דין. פסק הדין תקף כלפי הצדדים, ובמקרים מסוימים אף כלפי כולי עלמא, על פי שיטות משפט שונות. במקרה בו אחד מהצדדים אינו מקיים את פסק הדין שנגזר, לעיתים ניתן לפנות להוצאה לפועל. במקרה של משפט פלילי באה קודם הכרעת דין (הרשעה או זיכוי) ובמקרה של הרשעה מתווסף אליה לאחר מכן גזר הדין שבו נקבע עונשו של הנאשם. ישנן שתי שיטות משפט מרכזיות: 1) שיטת המשפט האדברסרית אשר באופן עקרוני נוהגת במדינות המשפט המקובל. 2) שיטת המשפט האינקוויזטורית אשר נוהגת בארצות המשפט הקונטיננטלי. בבית משפט נערכים משפטים בשלוש קטגוריות עיקריות: דיון אזרחי דיון פלילי דיון מנהלי משפטים נערכו משחר ההיסטוריה. משפטים קדומים נודעים הם משפט שלמה ומשפטו של סוקרטס, שבו נגזר דינו למוות. בימינו אנו, המשפט מקבל ערך מוסף, בשל החשיבות הרבה שאנו מייחסים לפסק הדין ולאופן צורת בירור סכסוכים בה התרבות שלנו דוגלת. המשפט נכנס לשלל תחומי החיים, ברחבי העולם בכלל, ובעולם המערבי ובמדינות המתפתחות בפרט. חבר השופטים היושבים בדין במשפט מסוים קרוי מוֹתָב. משפטים רבים נדונים בפני שופט יחיד. אחרים נידונים בפני הרכב של שלושה שופטים. במקרים נדירים, של משפט בסוגיה חשובה, בית המשפט העליון דן במותב גדול יותר, של חמישה או שבעה שופטים או יותר, ובבג"ץ עילת הסבירות, שדן בסמכותו של בית המשפט לקיים ביקורת שיפוטית על חוק יסוד, נקבע מותב מורחב של כל 15 שופטי בית המשפט העליון. בית המשפט העליון של ארצות הברית יושב תמיד במותב הכולל את כל שופטיו. במקרה של חילוקי דעות בין השופטים מתקבלת הכרעה ברוב קולות, ולכן מותב כולל תמיד מספר אי-זוגי של שופטים, כדי למנוע מצב של תיקו. בהתאם לחוק בתי המשפט, אחד משופטי המותב הוא אב בית הדין, לפי כללים המפורטים בחוק זה. בבית הדין לעבודה מותב של יותר משופט יחיד כולל, בנוסף לשופט מקצועי, גם שני שופטים שהם נציגי ציבור, האחד נציג העובדים והאחר נציג המעסיקים. גם בבית הדין לתחרות מותב כולל שופט מקצועי ושני נציגי ציבור. מותב של בית דין צבאי כולל גם קצינים שאינם משפטנים. במדינות שבהן נהוגה השיטה של חבר מושבעים כולל המותב שופט מקצועי וחבר המושבעים שלצדו. תפקיד המשפט זה בירור האמת באמצעות ראיות המפריכות גירסת הצד המשקר או מוכיחות את הצד הצודק ,עשיית הצדק או פתרון צודק לסכסוך. ערעור משפט חוזר משפטים לימודי משפטים בישראל דיון אזרחי דיון פלילי סמדר רייספלד, מחוץ לחוק: מה משפיע על החלטות של שופטים?, באתר הארץ, 2 בדצמבר 2015 עו"ד נורית ליטמן, ‏הפייק והפוזיציה השתלטו על רבים מהדיווחים על מערכת המשפט, באתר גלובס, 1 בנובמבר 2021 משפט, באתר אנציקלופדיה בריטניקה (באנגלית) משפטים, דף שער בספרייה הלאומית מותב – מארמית מושב. מילה עם חילוף אופייני של האותיות ת<>ש, למשל: תלת=שלש, מתומן = משומן (שמונה), תריסר/תרי-עשר = שנים עשר וכיוצא בזה. ראו נספח:מעתקי הגאים בין שפות שמיות#חילופי ש↔ת מהאות הפרוטו־שמית ṯ באתר ויקימילון ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
רגישות

האם התכוונתם ל... באדם ובבעלי חיים: רגישות (תכונה אנושית) – תכונת אופי וחישה אנושית המתארת את עוצמת התגובה הפיזיולוגית והרגשית של האדם בעקבות עוצמות שונות של גירוי פיזי או נפשי עמו הוא בא במגע. עוצמות תגובה שונות אלו נובעות מאופנים שונים של עיבוד מידע חושי באיברי החישה ובמערכת העצבים. רגישות תחשיבית – עוצמת השינוי בתוצאה תחשיב כתוצאה משינוי באחד או יותר ממרכיבי התחשיב שקיימת לגביו אי ודאות. רגישות יתר – תכונה של מערכת העצבים המרכזית המתארת תגובה חזקה בעקבות גירוי חלש יחסית. רגישות יתר לתרופות – תופעת לוואי קשה של תרופה אצל חלק קטן מאוכלוסיית היעד שלה. אלרגיה – רגישות יתר של התאים המייצרים נוגדנים מסוג E שאמורים להגן על הגוף מטפילים רב תאיים. אדם רגיש מאוד – מונח פסיכולוגי לתיאור אדם בעל תכונה מולדת של רגישות גבוהה בעיבוד חושי. מודל רגישות-דחק – מודל בתחום הפסיכולוגיה והפסיכיאטריה העוסק בחקר הגורמים להפרעות נפשיות. אחרים: רגישות (מדד) – ערך המשמש כמדד ליעילותו של מבחן סטטיסטי. רגישות (מכשיר קלט) – המידה בה מכשיר קלט, כגון מיקרופון או סרט צילום, מושפע מהאותות שהוא אמור לקלוט. רגש רגשנות
התזמורת הלאומית של צרפת

התזמורת הלאומית של צרפת (צרפתית: Orchestre National de France) היא תזמורת סימפונית בניהול רדיו צרפת. היא ידועה גם כתזמורת רשות השידור הלאומית של צרפת. מאז 1944 שוכנת התזמורת בתיאטרון שאנז אליזה בפריז, שם היא מנגנת מדי פעם בדות בהפקות אופרה. חלק מהקונצרטים מתקיימים גם באולם אוליבייה מסייאן בבניין רדיו צרפת. רדיו צרפת מקליט את כל הקונצרטים של התזמורת. בשנת 1954 ניגנה התזמורת בביצוע בכורה, בניצוח הרמן שרכן, את "מדבריות" של אדגר וארז. כריסטיאן מצ'לארו (2021 - ממשיך) עמנואל קריבין (2017 - 2021) דניאלה גאטי (2008 - 2016) קורט מאזור (2002 - 2008) שארל דיטואה (1991 - 2001) לורין מאזל (1977 - 1991) סרג'יו צ'ליבידאקה (1973 - 1975) ז'אן מרטינו (1968 -1973) שארל מינש (1962 - 1968) מוריס לה רו (1960 - 1967) אנדרה קלויטנס (1951 - 1960) רוז'ה דזורמיה (1947 - 1951) מנואל רוזנטל (1944 - 1947) דזירה-אמיל אינגלברכט (1934) אתר האינטרנט הרשמי של התזמורת הלאומית של צרפת התזמורת הלאומית של צרפת, ברשת החברתית פייסבוק התזמורת הלאומית של צרפת, ברשת החברתית אקס (טוויטר) התזמורת הלאומית של צרפת, באתר אפל מיוזיק (באנגלית) התזמורת הלאומית של צרפת, באתר ספוטיפיי התזמורת הלאומית של צרפת, באתר AllMusic (באנגלית) התזמורת הלאומית של צרפת, באתר MusicBrainz (באנגלית) התזמורת הלאומית של צרפת, באתר Discogs (באנגלית) התזמורת הלאומית של צרפת, באתר Songkick (באנגלית)
The Beatles' Story

The Beatles' Story הוא אלבום דוקומנטרי של להקת הביטלס. האלבום הוא האלבום השישי שיצא בארצות הברית. האלבום יצא ב-23 בנובמבר 1964 והוקלט על ידי חברת קפיטול. באלבום יש ראיונות עם חברי להקת הביטלס על כל מיני נושאים הקשורים ללהקה. "על הבמה עם הביטלס" "איך הביטלמניה החלה" "ביטלמניה בפעולה" "האיש שמאחורי הביטלס" - בריאן אפשטיין "ג'ון לנון" "איך זה להיות מיליונר?" הביטלס בעתיד האיש שמאחורי המוזיקה - ג'ורג' מרטין ג'ורג' האריסון A Hard Day's Night - הסרט הראשון של הביטלס פול מקרטני תספורת חמקנית ועוד על פול הביטלס מסתכלים על החיים "קרבן של הביטלמניה" תערובת חיפושית רינגו סטאר ליברפול וכל העולם! מידע על האלבום The Beatles' Story באתר MusicBrainz מידע על האלבום The Beatles' Story באתר AllMusic האלבום The Beatles' Story באתר Discogs
יון אמנואיל פלורסקו

יון או יואן אמנואיל פלורסקו (ברומנית: Ioan Emanoil Florescu‏; 7 באוגוסט 1819 - 10 במאי 1893) היה גנרל ופוליטיקאי רומני שכיהן כראש ממשלת רומניה במשך שתי תקופות קצרות, ב-1876 (17 באפריל–6 במאי) וב-1891 (2 במרץ–29 בדצמבר), מטעם המחנה השמרני. בשנת 1833, בגיל ארבע-עשרה, הוא נרשם בהתלהבות לצבא ולאכיה, שהוקם שנתיים לפני כן, וקיבל את דרגת הקצין "Junker" (מילה שהושאלה מהשפה הגרמנית). יליד רמניקו ולצ'ה. הוא סיים את האקדמיה הצבאית סן-סיר אשר בצרפת, התגייס לצבא הצרפתי, שם הועלה לדרגת סגן בשנת 1838, דרגה אותה שמר כשחזר לבוקרשט בשנת 1842. בשנת 1854 השתתף במלחמת קרים כקולונל בצבא האימפריה הרוסית תחת פיקודם של הגנרלים לידרס ודננברג. יואן אמנואיל פלורסקו נמנה עם החברים המשפיעים של מפלגת הבויארים השמרנית ועם אוהדי רוסיה הצארית. הוא הועלה לדרגת גנרל וכיהן מספר פעמים כשר המלחמה תחת השליטים אלכסנדרו יואן הראשון וקרול הראשון, ולבסוף בממשלה השמרנית של ברבו קטרג'יו בשנים 1871–1876. בעקבות תביעה משפטית נגדו לא התאפשרה השתתפותו במלחמת העצמאות של רומניה בשנים 1877–1878 במסגרת המלחמה העות'מאנית-רוסית. אחרי סיום ההליכים המשפטיים הוא נבחר לחבר הסנאט, ליושב ראש הסנאט, ולראשות המפלגה השמרנית. לאחר נפילת ממשלת מאנו, ב-2 במרץ 1891 הרכיב פלורסקו בשנית את הממשלה יחד עם לסקר קטרג'יו, אך התפטר בדצמבר 1891. מדיה וקבצים בנושא יון אמנואיל פלורסקו בוויקישיתוף Ion Florescu, General Ioan Emanoil Florescu founder and organizer of the romanian army, Historia.ro ערך זה הוא קצרמר בנושא רומניה. אתם מוזמנים לתרום לוויקיפדיה ולהרחיב אותו.
גלגול לשון

גלגול לשון הוא כינוי לתכונה תורשתית המתבטאת ביכולתו של האדם לגלגל את לשונו לצורת האות U ואף לצורת גליל. לתכונה זו קיימים שני פנוטיפים: היכולת לגלגל את הלשון ואי היכולת לגלגל אותו. תכונה זו בשני הפנוטיפים שלה אינה משפיעה על רמת התפקוד של הלשון ורבים כלל אינם מודעים לקיומה. בדיקת היכולת לגלגל את הלשון אצל הורים וילדים הובילה את החוקרים לשער תחילה שהאלל הגורם ליכולת גלגול הלשון הוא דומיננטי. מאוחר יותר, נמצאו מקרים רבים בהם ילד יכול לגלגל את הלשון בעוד שהוריו אינם מסוגלים. מצב זה לא יכול להיות מוסבר על ידי גן יחיד משום שאצל שני הורים שאינם מסוגלים לגלגל לשון אין אף אלל דומיננטי של גן זה, ולא ייתכן שילדיהם יוכלו לגלגל לשון. כיום נראה שמנגנון התורשה של תכונה זו מורכב יותר והוא משלב מספר גנים. גנטיקה של תכונות מורכבות גלגולי לשון: מסע בעקבות המצאתו הגדולה ביותר של האדם - ספרו של גיא דויטשר מדיה וקבצים בנושא גלגול לשון בוויקישיתוף אודות גלגול לשון (באנגלית) התורשה של גלגול לשון (באנגלית)
ארבעין

ארבעין (בערבית: اربعين, פירוש: ארבעים) הוא מועד שיעי הנחוג ב-20 בצפר, ארבעים יום לאחר צום העשוראא, יום האבל על מותו של האימאם חוסיין בן עלי, נכדו של הנביא מוחמד. על פי האסלאם, יום הזיכרון הראשון לנפטר חל כעבור ארבעים יום ממועד המוות. בארבעין מוקירים השיעים את אומץ הלב של חוסיין ותומכיו, שצעדו לכרבלא כדי להתמודד עם בנו של הח'ליף האומיי מועאויה אבן סופיאן, יזיד הראשון, בקרב כרבלא. בראיית השיעים, התנגדות חוסיין לחוסר הצדק של השלטון האומי והיציאה לקרב על אף ידיעתו כי צבאו הקטן יינגף, מראה על מסירותו הרבה לצדק ולאסלאם הנכון. השיעים במאות הבאות לאחר מכן התקוממו לעיתים קרובות נגד השלטון הסוני בהשראת חוסיין. הארבעין צוין לראשונה בשנת 681 לספירת הנוצרים (62 להג'רה), שנה לאחר מות חוסיין בקרב כרבלא. קרובות משפחתו של חוסיין ובנו החולה עלי, ששוחררו ממעצר בדמשק, עלו לקברו בעיר כרבלא בעיראק. אליהם חברו ג'אבר אבן עבדאללה העיוור ועטיה בן סעד. ביום הארבעין עולים השיעים לרגל לעיר כרבלא שבעיראק, השלישית בקדושתה לאסלאם השיעי. מאמינים שיעים רבים זוחלים ברחובות כרבלא או נופלים אפיים בהתקרבם לקבריהם של חוסיין ושל אחיו עבאס אבן עלי. בתקופת שלטון סדאם חוסיין הסוני נאסר ציון המועד. לאחר הפלישה האמריקנית לעיראק במרץ 2003, צוין המועד ברוב כבוד והדר באפריל. מדיה וקבצים בנושא ארבעין בוויקישיתוף
דמויי-עקרב

דמויי־עקרב או זוּט־עקרבאים (שם מדעי: Pseudoscorpionida) היא סדרה של למעלה מ־2,000 מינים במחלקת העכבישנים. דמויי־העקרב (או זוט־עקרבאים) הם פרוקי־רגליים קטנים בעלי גוף שטוח ובעלי זרועות המזכירות את אלו של עקרבאים. אורכם בין 2 ל-8 מ"מ. בטנם מורכבת משנים עשר פרקים, והיא קצרה ומתעגלת בחלקה האחורי בניגוד לעקרבאים שלהם זנב הבנוי פרקים פרקים, ועוקץ מאחור. להם עשויות להיות 2 או 4 עיניים, או כלל לא. ארסם איננו מסוכן לאדם. על־משפחות: Chthonioidea Neobisioidea Garypoidea Cheiridioidea Feaelloidea Cheliferoidea לדמויי־עקרב שמונה רגליים, בדומה לעקרבים, עם חמישה עד שבעה פרקים. שני גפי פה ארוכים מאוד, המזכירים זרועות עקרב. אלו מורכבים בדרך כלל מ"יד" ו"אצבע" חסרות תנועה, עם אצבע נעה נפרדת שנשלטת על ידי שריר מתווך. לרוב מצויה בלוטת ארס על האצבע הנעה, ובאמצעות הארס נתפס הטרף, משותק על ידי הזרקתו, ומאבד את יכולת התנועה. ארסם אינו מסוכן לבני אדם, והם אינם מסוגלים לצבוט די חזק בעורו של אדם על מנת להחדיר את ארסם. דמויי־העקרב שוכנים מתחת לאבנים, על גחון האבן על־פי רוב. מעטים יחסית ראו דמויי־עקרב, לא משום שאינם נפוצים, אלא משום שהם מסתתרים בדרך כלל תחת אבנים, והם קטנים מאוד. כמו כן ניתן למוצאם תחת קליפות עצים ובין עלי שלכת, במקומות המתאימים. לעיתים הם חודרים גם אל מגורי האדם, אך לרוב אין מבחינים בהם. גם הם, כמו עקרבים, נוהגים "להתרחץ" בנוזל שהם מפרישים ממערכת העיכול שלהם, ומתרבים בדרך דומה לעקרבים ("ריקוד העקרבים"). נמצאים בכל אזורי הארץ והקרקעות, למעט חולות, ובמשך כל השנה. מדיה וקבצים בנושא דמויי-עקרב בוויקישיתוף דמויי-עקרב, באתר ITIS (באנגלית) דמויי-עקרב, באתר NCBI (באנגלית) דמויי-עקרב, באתר Animal Diversity Web (באנגלית) דמויי-עקרב, באתר האנציקלופדיה של החיים (באנגלית) דמויי-עקרב, באתר GBIF (באנגלית) דמויי-עקרב, באתר אנציקלופדיה בריטניקה (באנגלית) זוּט־עַקְרַבָּאִים במילון בעלי חיים: עכבישנים (תשע"ט), 2019, באתר האקדמיה ללשון העברית Entomological Notes: Pseudoscorpion Fact Sheet, אוניברסיטת פנסילבניה, המחלקה לאנטומולוגיה. Read, Wolf. Pseudoscorpions.
פול טובייה

פול טובייה (בצרפתית: Paul Touvier;‏ 3 באפריל 1915 – 17 ביולי 1996), משתף פעולה צרפתי שהורשע בפשעים נגד האנושות. פול טובייה נולד למשפחה קתולית בשנת 1915. בימי צרפת של וישי, בהיותו בשנות העשרים לחייו, הצטרף למיליציה הצרפתית הפרו-נאצית. הוא נתמנה לראש המודיעין של המיליציה באזור העיר ליון ופעל בכפיפות לקלאוס ברבי ראש הגסטפו בליון, שכונה בשם "הקצב מליון" ואשר נשפט בשנת 1987 למאסר עולם. טובייה השתתף בפעולות המיליציה נגד אנשי תנועת ההתנגדות הצרפתית ("הרזיסטנס") ונטל חלק בפעולות המיליציה בריכוז יהודי צרפת ושילוחם להשמדה. הוא אף הוציא להורג במו ידיו, בשנת 1944, בעיירה ליד ליון, שבעה יהודים כמעשה נקם על רצח שר התעמולה של וישי על ידי אנשי הרזיסטנס בפריז. זכה לכינוי "ברבי הצרפתי". לאחר המלחמה הסתתר בזהות בדויה, ובשנת 1946 הורשע שלא בפניו בבגידה ונדון למוות. טובייה נעצר בשנת 1947 אך הצליח להימלט. בשנת 1966, כאשר חלפה תקופת התיישנות בת עשרים שנה ולא ניתן היה יותר לבצע את גזר הדין נגדו, חדל מלהסתתר והגיש בקשה לחנינה. הנשיא ז'ורז' פומפידו נעתר לבקשה ובשנת 1971 חנן את טובייה, דבר שאיפשר לו לחזור לליון ולהחזיק ברכושו ובנכסיו. הדבר עורר תרעומת בצרפת ונטען כי נכסיו הם נכסים שהוחרמו מיהודים שנשלחו להשמדה. הזעם בציבור עורר מחדש את המערכת המשפטית, ובשנת 1973 הועמד טובייה לדין על ביצוע פשעים נגד האנושות. בין יתר האישומים נכלל גם האישום בדבר רציחתם של שבעת היהודים בשנת 1944. הוא נמלט שוב ונתפס רק בשנת 1989 כשהוא מסתתר במנזר קתולי בעיר ניס. "איני מתחרט על דבר" הצהיר בעת מעצרו. העובדה שמצא מחסה בחסות הכנסייה הקתולית הדגישה שוב את הקשר שנתקיים בימי צרפת של וישי בין הכנסייה הקתולית לבין שלטונות וישי. טובייה שוחרר זמנית בשנת 1991 ומשפטו התנהל בשנת 1994 והוא נדון למאסר עולם. הוא היה הצרפתי הראשון שנדון על פשעים נגד האנושות (השני היה מוריס פאפון). הוא מת ממחלת הסרטן בשנת 1996, בהיותו במאסר.